Document ID: 32005D0336

ΑΠΌΦΑΣΗ ΤΟΥ ΣΥΜΒΟΥΛΊΟΥ
της 18ης Απριλίου 2005
για τροποποίηση της απόφασης του Συμβουλίου τής 16ης Δεκεμβρίου 1980 για τη σύσταση της συμβουλευτικής επιτροπής για το πρόγραμμα σύντηξης
(2005/336/Ευρατόμ)
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 7 τέταρτη παράγραφος,
την απόφαση του Συμβουλίου 2002/668/Ευρατόμ, της 3ης Ιουνίου 2002, για το έκτο πρόγραμμα-πλαίσιο δραστηριοτήτων πυρηνικής έρευνας και εκπαίδευσης της Ευρωπαϊκής Κοινότητας Ατομικής Ενεργείας (Ευρατόμ) που συμβάλλει επίσης στη δημιουργία του Ευρωπαϊκού Χώρου Έρευνας (2002 έως 2006) (1),
την απόφαση 2002/837/Ευρατόμ του Συμβουλίου, της 30ής Σεπτεμβρίου 2002, για τη θέσπιση ειδικού προγράμματος (Ευρατόμ) έρευνας και εκπαίδευσης στον τομέα της πυρηνικής ενέργειας (2002-2006) (2) και ιδίως το άρθρο 6 παράγραφος 2, το οποίο προβλέπει ότι, για την υλοποίηση του ειδικού προγράμματος, η Επιτροπή επικουρείται από συμβουλευτική επιτροπή και ότι, για θέματα που αφορούν τη σύντηξη, η σύνθεση της επιτροπής και οι εφαρμοζόμενοι σ’ αυτήν λεπτομερείς κανόνες και διαδικασίες λειτουργίας θεσπίζονται σύμφωνα με τα προβλεπόμενα στην απόφαση 4151/81 ΑΤΟ 103 του Συμβουλίου, της 16ης Δεκεμβρίου 1980, για την ίδρυση της συμβουλευτικής επιτροπής του προγράμματος σύντηξης (3) (εφεξής: «απόφαση του Συμβουλίου της 16ης Δεκεμβρίου 1980»),
την πράξη προσχώρησης του 2003 και ιδίως το άρθρο 51,
την απόφαση του Συμβουλίου της 16ης Δεκεμβρίου 1980, για τη σύσταση συμβουλευτικής επιτροπής για το πρόγραμμα σύντηξης («CCE-FU»), και ιδίως την παράγραφο 14 που προβλέπει σύστημα ψηφοφορίας στο πλαίσιο της επιτροπής αυτής,
Εκτιμώντας τα ακόλουθα:
(1)
Η CCE-FU διατυπώνει τις γνώμες της σύμφωνα με ένα σύστημα στάθμισης ψήφων όταν σύμφωνα με το στοιχείο ζ) της παραγράφου 5 της αποφάσης του Συμβουλίου της 16ης Δεκεμβρίου 1980, «προσδιορίζει δράσεις προτεραιότητας ενόψει κατανομής της προτιμησιακής στήριξης».
(2)
Η CCE-FU συνέστησε ομόφωνα, στις 21 Οκτωβρίου 2004, την επικαιροποίηση του οικείου συστήματος στάθμισης ψήφων το οποίο εφαρμόζεται στην επιτροπή που αναφέρεται στην παράγραφο 14 της απόφασης του Συμβουλίου της 16ης Δεκεμβρίου 1980, για θέματα που αφορούν τη σύντηξη, με σκοπό να συμπεριληφθούν τα δικαιώματα ψήφου των νέων κρατών μελών μετά την προσχώρησή τους.
(3)
Λαμβανομένων υπόψη των ανωτέρω, ενδείκνυται τώρα η ανάλογη τροποποίηση της απόφασης του Συμβουλίου της 16ης Δεκεμβρίου 1980,
ΑΠΟΦΑΣΙΖΕΙ:
Άρθρο μόνον
Στην παράγραφο 14 της απόφασης του Συμβουλίου της 16ης Δεκεμβρίου 1980, οι τελευταίες δύο προτάσεις αντικαθίστανται από το ακόλουθο κείμενο:
«Γνώμες σχετιζόμενες με το στοιχείο ζ) της παραγράφου 5 εγκρίνονται με το ακόλουθο σύστημα στάθμισης ψήφων:
Βέλγιο
2
Τσεχική Δημοκρατία
2
Δανία
2
Γερμανία
5
Εσθονία
1
Ελλάς
2
Ισπανία
3
Γαλλία
5
Ιρλανδία
2
Ιταλία
5
Κύπρος
1
Λετονία
1
Λιθουανία
2
Λουξεμβούργο
1
Ουγγαρία
2
Μάλτα
1
Κάτω Χώρες
2
Αυστρία
2
Πολωνία
3
Πορτογαλία
2
Σλοβενία
1
Σλοβακία
2
Φινλανδία
2
Σουηδία
2
Ηνωμένο Βασίλειο
5
Ελβετία
2
Σύνολο
60
Για την έγκριση γνώμης απαιτείται πλειοψηφία 31 ψήφων υπέρ εκ μέρους δεκατεσσάρων τουλάχιστον αντιπροσωπειών.»
Λουξεμβούργο, 18 Απριλίου 2005.

Labels: 10
15